Israel Thawnginn Hngetkho Tuk Ihsin Thawngtla 6 An Tlansuak – Meifar\nSeptember 7, 2021 admin Leitlun 0\nIsrael thawnginn hngetkho bik an timi Gilboa prison ihsin thawngtla 6 an tlansuak thei cu leitlun mipi in mak an ti tuk. Thawngtla tlansuak pakhat cu Palestine ralkap hruaitu Zakaria Zubeidi a si, midang 5 khal Al-Aqsa Martyrs’ Brigade ralkap pawl an si.\nZubeidi cu 2019 kum ah Israel ralkap pawlin an kai, thawngtla 4 cu damsung thawngtla dingin an thu an ṭhencat mi an si. Thawngtla tlansuak 2 khal Palestine ralkap an si ih ziangvek hremnak an orhter ti cu theih a si lo.\nThla reipi sung an bathroom lei an rak virhkua ih thawnginn lenglam ah an tlansuak thei. Lei an virhkuanak thilri an thuhmi pawl khal an hmusal. Israel cozah in thawnginn kiltu le intelligence pawl ih daithlan ruangah a si a ti.\nPalestine mipi in “Pasalṭha pawl ih cangvaihnak ropi a si. Kan pasalṭha ralkap pawl cu ral kutsung khalah nehnak an va co vivo” tin an rak lawm rero.\nThawnginn sung an um lai khalah lenglam mi thawn an pehtlaihaw ṭheu ding ti an zum, thawngtla tlansuak pawl cu an kai ngah hrih lo ih an hawl rero lai. Ramri khal hngetkho zetin an kil thepthep ih mi vaksuak pawl cu zohdiknak an nei vivo. (BBC)\nAn Khua Ah Mipa An Um Lo, Fala Pawl An Lengtar Vivo


CNDF, PDF Kalay le ralhraang SAC ralkap doawknak ah mithi 20 luan um | Falam Online Media\nCNDF, PDF Kalay le ralhraang SAC ralkap doawknak ah mithi 20 luan um\nTuini, November 16 ah CNDF le PDF (Kalay) ṭangrual in ralhraang an do nakah SAC ralhraang 20 leng an thi tiah theih a si ih Doawknak thuhla cipciar cu a hnuailam bangtukin CNO in official in thu an suah a si.\nChin National Organization thusuah\nChin Ramkulh, Tii-haang tlun lam ihsin Kalay Peng Nitlaknak lamih ral in ra nortu Ralhrang SAC ralkap pawl cu CNDF le PDF (Kalay) kom-awin zinglam 9:30 ihsin zaanlam 6:00 tiang nikhat sung cawl lo deuh thaw in kahawknak a thleng a si.\nTui ṭum kahawknak ah ralhrang SAC lam ihsin a malbik mi (20) leng an thi ih, hriamhma tuar tam zet an um a si. SAC ralkap lam ihsin hriamhreipi pawl thawn voi tam zet in kap ko nan, CNDF lam ihsin thlaphan um lomi hriamhma ngah pakhatte a um a si.\nA tufang ah khatlam-khatlam kahawknak kan cawl hrih ko nan kanmah lam ihsin kan kulhpit thluh ruangah kahawknak cang thei ringring dinhmun kan si. Curuangah mipi pawl ralringten tlangleng cio dingin kan lo theihter a si.\n← Kalaymyo kiang ah CNDF le SAC ralhraang nasaten kapaw\nRalhraang SAC ralkap pawl in nau pai lai Chinnu an pawngsual →\nFTIMT in Thantlang Ralkian pawl hrang bomnak pe\nChin Phun Suah Ni le Surbung Vanzam tualrawn onpuai hrang thuthang update\nVaar lilawn thar sak ṭheh fel zo, On-puai tuah lawng hmabak


Cuti'n Tong Hlah - Chinland Today Media\nMarch 9, 2009 7:52 am·0 comments\nSiar: Seemtirnak 3:9-19\n“Bawipa, ziang tuahter so in duh? Tho awla khuapi sungah va feh awla na tuah ttulmi kha an lo sim ding” tiah a ti. – Tirhthlah 9:6\nKumkhat Sung Baibal:– Daanpeksalnak 8-10 – Marka 11:19-33\nHnattuan daan ruahnak petu website in hrial dingmi ttongfang pawl a sim. Tthimnak ah: Thuneitu in hnattuan a lo fial tikah, “A si, harnak a um lo,” tivekin na ttuan lo dingmi le na thlun lo dingmi thu sim hlah. “Ttong vekih ttuan lo pa” an lo ti ding. “Cumi cu kei thawn a seng lo” tivek khal ttong pang hlah. Cupa ih bomnak na ttul leh thei men.\nWebsite in ruahnak a pek betmi cu: Thubuai pakhatkhat a um pang asile na boss hnenah “Keimai’ sual a si lo” tiah midang na mawhthluk lo le a tthabik.\nMidang mawhthluk cu Adam le Eve in Pathian hnenih an simmi a si. Anmah cu sia le ttha thleidan thiamnak thingrah ei lo dingih simmi an si (Seem. 2:16-17). Asinan A thu an ngai lo ih Pathian in a ton hngai tikah Adam in Pathian le Eve a mawhthluk hngai ih Eve in rul a mawhthluk (Seem. 2:9-19). “Keimai’ mawh a si lo,” an ti.\nPathian in, “tuah aw” “tuah hlah aw” in timi thu ah zianghman ttong ding kan si lo. Tthimnak ah 1Kor. 13 sungah Khrih vek nunzia nei ding fiangte’n in sim nain, “Cumi cu tuah duhnak ka nei lo,” “Ka ti thei zawng a si lo,” tivek ttong dingin tukforh kan tuar ttheu.\nPathian in ziang tuah dingah a lo duh? Ziangti’n na sawn pei? “Ka ttuan ding, Bawipa,” na ti pei maw?\nPathian in famkim thuthlunnak a duh,\nPhuahlam tuah a ngah lo;\nA Thu le Thlarau in A duhnak an langter,\nA zate in kan thlun ding.\nPathian thu ngai dingin a saangbikmi thapetu cu\nA lungawiter duhnak a si.\nNa Duhmi Thil Ralring Aw


Zohṭha Zetzet Zuknungthar Pahnih - Chinland Today Media\nDecember 12, 2012 12:46 pm·0 comments\n1. “Man of Steel” Hmeltheihnak Tlangzarh\nHi Man of Steel zuknung hi atu netabik a suakmi Superman zungnung, movie, asi. Hi Superman zuknungthar hi hmaikum sungah zuardarh ding a si. Director a ṭuantu cu Zack Snyder a si. Himi Superman zuknungthar a suah hlanah Rome santhuanthu 300 le The Watchmen zuknung pawl hi a suah zo.\nDirector Snyder bawmtu cu Man of Steel producer Christopher Nolan a siih, anih khal hi ahlan Batman zuknung Dark Knight ah hmingthang zetmi a si ve. Zuknung ih lemcangtubik cu British lemcangthiam Henry Cavil a si dingih, zuknung star Kevin Coster, Russell Crowe, Michael Shannon le Amy Adams pawl khal an tel ding. A zuknung pumhlum cu UK ah an onsuah dingih, a ni cu hmaikum June 14, 2012 ni ah a si ding. Atu ih an suahmi hi cu a zuknung hmeltheihterak tawite tlangzarhnak ih an suahmi a si.\n2. “The Impossible” Tsunami Zuknung Los Angeles Ah Tlangzarh\nHi The Impossible zuknung hi 2004 kum ih South East Asia ah Tsunami a tho laifang ih innsungsang pakhat tei thinphang um zet le zangfah um zet thuanthu a taktak an hmuhsalnak zuknung a si. Hi zuknung hi kan dung Tlawngkai Nikhatni, 10.12.12, zaan ah US ram Los Angeles khawpi ah tlangzarh a si zo.\n2004 kum Dec 26 ni ah Spain ram ihsin innsungsang pakhat cu X’mas holiday pawl hmang dingah Asia ram ah an ra ih vansiat thlak zetin minung 200,000 thitertu tsunami pi tho caan thawn a deng aw ih, cucu zuknung in a zuksal. Hi zuknung sungah British innsang vekin an zuksal. Thuanthu ngantu cu Maria Belon a siih, lemcangtubik cu Australia mi lemcangthiam Naomi Watts a si.\nDirector Ewan Mc Gregor in himi thilcang ngaingai zuknung ih cansuah tersal hi hi olai a si loih a manhla ngaingaimi a si tiin a sim. Cun hi zuknung ih a telvetu Scottish lemcangthiam, kum 41 mi khalin, “Kanmah khal cumi tsunami ni ah tsunami siatsuahnak hmunah kan um ve vekin kan theiaw.\nA ngaingai ih an camsungnak hotel vek cekci cu tuah in cutawk ah kan um ve. Thai ram ih tsunami a tongtu pawl vek kan cawngih, kan umnak hotel lem khal cu tsunami ih a ti siat ve. Cumi kan zuk ṭumah Thai mipi tampi cu kan kiangkap ah an khat ringring,” ti’n a sim ve.\nHnipuan hruk sinfendan pawl khal amah a ngaingai vekin an tuah, cucu a tong ngaingaitu Petra Nemcova in zuknung hrangah ṭuanvo a lakvemi a si. Hi ‘The Impossible’ zungnung hi UK khalah hmaikum Jan 2,2013 ni ah tlangzarhbet ding a si.\nMi dum Chairman ah thlang lala\nLeitlun Pumphaw Hminsintlak?


Ph.D degree nei cing in Lamzinkaap ah Thingtheirah A Zuar Ṭul | Falam Online Media\nThing-thei, hanghnah hangrah zuartu, mirang ṭong mawi, tluang zetih ṭongtheitu nunau pakhat ih video cu kan dungzarh hrawngah online ah a lar ciamco.\nVideo an zuk mi ahcu “Covid 19 ruangih Lockdown an tuah mi nih, niicaa ei hnaṭuan pawl a ti harsa zia, an mah vek thing-thei hanghnah hangrak zuar pawl a ti zawnzai zia le sungkua cawmnak dingin paisa laklut nakding a um lo zia pawl cu India cozah in ngaihsak lohli dingin a sim ih mirang ṭong mawi, tluang, famkim zetin a sim.\n“Mirang ṭong a thiam hlei ah tluang zet ih ṭong thei cingin, ziangah hnaṭuan ṭha a hawl lo maw si? tiin thusutnak a um ih, an zingzoi tikah Indore, Devi Ahilya University ih Ph.D degree ngah zotu Raeesa Ansari a rak si ziar.\nIndore, Nehru Nagar ah a nu le pa, a unau pawl telin innsungsang member 25 thawn ummi an si ih Belgium ram ah research hnaṭuan dingih sawmnak rak dong zotu khal a si.\nHnaṭuan ṭhazet a rak nei nan an mo pawl in a unau pawl an tlansan thluh ruangah an fa le pawl kilkhawi dingin le, a nu le pa, uu le nau pawl enkol dingin a hnaṭuan a colh san mi a rak si.\nThu a sim lai video rak hmu vetu India media pakhat in ‘Ph.D degree neitu mifim na si fawn, ziangah hnaṭuan ṭha na hawl lo maw si’ ti`n thusutnak an nei ih Amah cun, “a hmasabik ih na sut mi ah, zo in hnaṭuan in pek duh ding ti`n ka lo sut duh sawn. Muslim bur umkhawm in pathain biaknak an nei ruangah India ram sungah Covid 19 a karhzaai timi ruahnak a um kha, na thei ko ding. Ka hmin cu Raeesa Ansari a siih Muslim hmin a si. Curaungah collage, research institution tivek pawl in hnaṭuan in pek duh lo” a ti.\n← NASA : Arsi Piang suak dan zir dingin Bualrawn tiat Balloon an hmang ding\nFalam Mipi Hrangah Zawn In Ruat Sak Hram Uh →


Aung San Suu Kyi In “Sualnak Ka Nei Lo” Tin Court Hmaiah A Rel – Meifar\nAung San Suu Kyi In “Sualnak Ka Nei Lo” Tin Court Hmaiah A Rel\nSeptember 28, 2021 sun ah Myanmar ram thurawn petu Aung San Suu Kyi, President U Win Myint le Dr. U Myo Aung pawl ih thubuai cu Nay Pyi Taw court ah an rel. An thubuai orh mi rampi daihnak siatsuahtu timi pukmah 505 cu an relsak.\nLawyer Daw Min Min Soe in “Tuisun ah pukmah 505 thubuai an orhmi cu an pathum in thusutnak an nei, lawyer in himi nan thubuai orh mi ah nan sual maw?” tin a sut ih an pathum in “Kan sual lo” tin an let.\nLawyer in “Ziangruangah nan sual lo?” tin a sutsal ih an pathum in “Himi thubuai pawl hi kan tuah lo ruangah kan sual lo an ti” tin media hnenah a sim thei. Himi an thubuai 505 cu hmaizarh October 5 ah an relsal ding, tuizarh sungah ni 4 sung cu court ih feh dingin ko an si.\nTlawngkai nithum sun tilo, zung kai ni 4 sung cu court ih an feh ringring a ṭul ruangah an lawyer in hmaizarh sung cu cawl hahdam dingin a dilsak nan an cohlang lo. Ni 4 sung rori zung ih an feh a ṭul ruangah Aung San Suu Kyi ih harhdamnak a siatsuah pang ding ti an phang.\nLawyer Daw Min Min Soe in “Tui zarh sungah ni 4 sung cu court ih an feh a ṭul ruangah Aung San Suu Kyi ih harhdamnak a seherh um ruangah hmaizarh sung cu zung kai lo ding, cawl hahdam dingin ka dilsak nan thuṭhentu lawyer in a cohlang lo. Aung San Suu Kyi khalin a sinpi dandan in tuah ko seh a ti, tu hrih ahcun Aung San Suu Kyi ih harhdamnak cu a ṭha zet” a ti.\nAung La Nsang In “Taikhap 2 Ka Ngahsal Hnu Lawngah Ka Khabeh Hmul Pawl Ka Tifai Ding”\n“Pasal Neih Ka Cu Zo, Pasal Ka Hawl” Tin Capi A Keng


Las Vegas kahnak ih a thimi hrekkhat pawl | VCTH\nLas Vegas kahnak ih a thimi hrekkhat pawl\nHome » Thuthang » Leitlun Thuthang » Las Vegas kahnak ih a thimi hrekkhat pawl\nBy vcth on October 3, 2017.\nLas Vegas, Mandalay Bay ih October 1 zaan, Route 91 Harvest Country Music Festival ih kahnak ah mi 59 an thi ih mi 500 lenglo hriamhma an tuar. A thimi pawl lak ih theihmi hrekkhat tla cu –\nSonny Melton (Nurse)\nSonny Melton, kum 29, cu Henry County Medical Center, Tennessee ih Nurse tuan rero lai a si. Hi concert ah a nupi thawn an zoh ih a nupi Heather Melton cu thi lo in a luat. Heather Melton in, “keimah hrangah a nunnak a laim. Meithal awn kan thei in ka ban in in dir ih kan tlan. Cun ka bah ih cutin i thoter zawngah a dunglam in cerek in a ngah,” tiah a ti.\nRachael Parker (Palik)\nRachael Parker, kum 33, cu Manhattan Beach, California ih palik hnatuan a si. Palik a tuannak kum 10 leng a si thlang. A hnatuan cawlh caan ah Las Vegas ah country concert zoh in a feh ih cutin a nunnak a cem.\nAngela Gomez (Tlawngta)\nAngela Gomez cu Riverside Polytechnic High School, California ih tlawngta a si. Angela cu mi nunnem le mi lungawitertu, hnisiamsi ringringtu a si. A nauhak lai ihsin an tlawng ih Cheerleaders, chior ti vekah tla a rak teltu a si.\nSandra Casey (Tlawng Sayama)\nSandra Casey cu Manhattan Beach Middle School ih tlawng sayama a si. A hnatuanpi Mike Matthews in, “hi kahnak ah Sandra a tel ti kan thei in tlawngta zaten le a hnatuan pi zaten kan riah a sia zet,” tiah a ti.\nJenny Parks (Tualleng Tlawng Sayama)\nJenny Parks cu Lancaster School District, California ih tualleng tlawng sayama a si. A pasal Bobby Parks tla meithal kah hriam a tuar ve nan thilo in sizung ah a um lai tiah theih a si.\nSusan Smith (Manager)\nSusan Smith, kum 53, cu Vista Elementary School ih Office Manager a si. Susan cu tlawnglam hna a tuannak kum 16 leng a si thlang. Amah cu Country duh zettu a si.


Quintana: Myanmar Thangso Nain Miphun Lungrualnak Ding Har - Chinland Today Media\nQuintana: Myanmar Thangso Nain Miphun Lungrualnak Ding Har\nAugust 22, 2013 1:04 pm·0 comments\nMyanmar ih minung covo famkimtein conak lamah UN ihsin tuanvo neitu Quintana cu August 21, zan nazi 7 hrawngah Yangon ih a tlunzik zawngah thusuhnak an nei ih cumi ah hitiin a sim. “Myanmar cu a kilkip ih thanso lam a pan vivo ih a thangso rero ko nian, miphun lungrualnaklam ah cun, ruah ding tampi a um lai,” a ti.\nMyanmar cu thanso a pamzet nain, miphun lungrualnak ding ah tlunlam uktu ih thu kha tanglam hruaitu le mipi in an thlun ve a tul; Ral kahawk cawlh ding thu relmi ah khal tlunlam ih relmi vekin tanglam pawl in an thlun a tul; Cun, miphun pakhat le pakhat ngaidamawk a tul, tiin a sim.\nLashio ih a feh lai ah tla cun, a tomi motor an sit, a sut laiah palik pawl in zianghman an ti lo pi, an buai laiah khal khatiin an zohta men ruangah si ding, mi 43 an thihphah, tiin a simbeet. Curuangah Muslim 1,600 umnak tlawn ding khal a thulhsal thu a sim. Ramthu ih thlawngtla pawl khal hotulal Thein Sein in suah thluh ding a simmi vekin suah thluh ding a betsei thu khal a sim. Cun, ramthu si cunglo nain, June, July hrawng ih an kaihmi pawl khal thlah thluh a beisei thu a sim.


Michael Jackson hi a rak nung thup ziar: – Free Chinland\nMichael Jackson hi a rak nung thup ziar:\nNovember 4, 2019 Mai Sokhlei NEWS, Thu Thar, World News 0\nAmah asi taktak le si taktak lo fiang ternak ah DNA test (thisit) dingin an fial. Michael Jackson ih a fans ( amah a uar tu pawl) in hi mi hlasak thiam pa hi amah Michael Jackson a silo ti langter nak dingah thisit aw dingin an fial.\nMichael Jackson vekih a tuah aw mi hlasak thiam pa in a rei hlanih Singapore ah Concert aneih ding thu a phuang. A fan hrekkhat in Michael Jackson hi a nung lai ih amah vek bangin amah le amah a tuah aw asi hi tiah an ti bet lai.\nThe King of Pop tiih theih lar zet mi Michael Jackson cu drug overdose (rit sii hman tam luar) nakin a kum 50 , 2009 ah Los Angeles mansion ah a thi zo. A Doctor pa Conrad Murray khalbcu thawng kum 2 sung an thlak. Cuih a thih hnuah MJ a remlotu pawlin Michael Jacksonvhi a hminsiat ding phangah a thi aw ter asi tiah an rel sia. Cutin mipi hip sin dingin video tla an telh cih hngehnge. Cui ruangah Michael Jackson a uar tu a fans pawlin amah a silo ti langfiang ternak ah tiah DNA an test ter.\nMJ bangih tuah aw pa cu hlasak thiam pakhat asi ve mi Sergio Cortes asi ih tuikum December 23 ah Thailand ram hmun hminthang asi mi Pataya ah concert a tuah ding thu cu video file in a suak. A video sungih a sim bet mi cu: “Hello! Michael Jackson ih fans pawl December 23, Hollywood Pataya ih ka concert in rak thlir cio uhlaw, ka lo duhtuk hai, khinah ah kan tong aw hai ding aw. Keimah cu Sergio Cortes ka si, a rei hlanah kan tong aw ding sokhaw” tiah asim.\nSergio Cortes hi hlasak thiam hminthang Michael Jackson bangtuk in a muihmel a tuah awk ruangah Michael Jackson ih fans pawl in amah Michael asi le silo fiangter nakah tiah DNA test tuah dingih an fial tuk naksan asi. Mi hrekkhat cun nangmah hi Sergio Cortes na silo Michael Jackson nasi rori asi tiah an ti. Mihrek cun “tuini tiang Michael vekih tuah aw kan hmuh mi lakah nangmah hin amah ngai na bang bik asi tiah” anti..\nKATY GILL :\nAA Ralkappawlih Nungcang Cu Democracy Thawn a Mil-aw Lo: General Min Aung Hlaing\nNikhat Ah Banhla Pum Thum Tal


Kumthar Hmang Hmaisabik, Sydney Australia - Chinland Today Media\nDecember 31, 2008 7:58 pm·1 comment\nBy : Pu Sum\nS : SBT\nIsrael leh Hamas Do awk nak ah Palestinian 374 thi Zo\nIsrael leh Hamas pawl do awknak titawp tumih Leitlun ram dangdang palai pawlcun theihtawp suahin hma anla rero ih. Middle East ih rualrem nak a suahthei nak dingah Israel leh Hamas pawl cu Ceasefire tuah dingin an nawr rero. Mizan sun ah Israel ram hruaitu lu pawlcun to khawmnak an nei ih.\nNazi 24 sung Ceasefire tuahdingah lungkim tlangnak an nei zik a bangnan. Foreign Minister Tzipi Livni leh Defence Minister Ehud Barak cun ni hnih sung Ceasefire tuah ding asi khallen.\nHimi sungih Hamas pawlin Israel ram sungih Rocket an kaplut asi ahcun Gaza luhcilh dingih Ralkap thlah an duhthu an sim. Hiti vekih thutiam kamnak hnget khohzet a umta loah cun Ceasefire tuah an duhlo thu Israel ram hotu pawlcun an sim.\nFranch in Ceasefire tuah dingih a nawrnak cu Israel cun a pawmlo ih Hamas pawlin Rocket hmangih Israel kah bansan an tum cuanglo tiah an tibet. Himi lai ah Egypt hoha nak hnuaiih Israel leh Hamas pawl karlak ih banphar tum ram dangdang palai pawlcu. Cairo khawpi ah an tawng aw khawm ding.\nIsrael in Gaza hi ni 5 sung a kapzo ih. relzo vekin Gaza khawpi ih Building tha zetzet tampi leh Egypt thawi an palkai awknak leilungsung lamzin khal an kapsiat thluhzo ih Palestinian 374 an thizo ih.Hamas pawlih kahmi Rocket khalin Israel mi 4 a kapthat ve. UN cun kandung zarhte ni ihsin tuisun tiang ni 5 sungah Palestinian 62 hnakih mallo an thi tiah asim.\nIsrael vanzam in Bomb a thlak rero nak lakah Palestinian mi rethei zet pawl bawmnak hna khal ttuan rero lai asi ih. Tui dinhmun ah ei- in ti le rawl, sii leh thildang ttul pawimawh cu Gaza bialah a um nawnlo tiah UN cun asim. US, UK, EU, Russia pawlcun Palestinian ih mire theipawl an thihmai lo nak dingih bawmnak pek zamrang a ttul ruangah Israel cu supaw hram dingin an dil.\nIraq, UK, Australia Thu Thlung Tuahbet\nIraq ram cozah cun UK leh Australia ralkap pawlcu Iraq ramih an umbet nakding can tisau dingin thuthlung a tuahpi.\nAn thuthlung tuah tlang mivek asilen UK, leh Australia ralkap pawlhi Iraq ram ah kumthar July thlacem tiang an umding. Relzo vekin US, ralkap siarlo ram dang ralkap pawlhi Iraq ramih an umthei nak tikcu cancu thaisun ah cem ding asi.\nUS ralkap cu Iraq thawi an thu reltlang vekin 2011 tiang Iraq ah an um ding. Tu ah UK in Iraq ah ralkap 4,100 a ret ih Australia cun 1,000 lawng a ret. US cun kum 2003 ih Iraq a siim ihsin ralkap 100,000 lenglo a ret ringring ih.\nTu ah hin Iraq ah US ralkap 140,000 an um. hi ram pathum tlunah El salvador, Estonia,leh Romania pawl’n malte fingfing anretve.\nIraq Defence Ministry thu puangtu Mohammed al-Askari in a simnak ah hi ram pathum pawl thaw khalin ralkap ret vivo danding thu ah thuthlung an tuah cing ding thu asim.\nPM Hlun Khaleda Zia in Hril awknak Result Pawmlo\nBangladesh ram hril awknak ih caklo tu Prime Minister hlun, Khaleda Zia cun hril awknak ih Vote thlak dan ah thildiklo cingpen a um ruangah result hi a pawmlo thu asim.\nKhaleda Zia cun hril awknakih vote tla diklo zet cu Polling Station tampi ah theih fiangnak thazet a neihthu asim ih. Hril awknak resul cun mipi duhdan thutluk nak dikzet a puangsuaklo a ti.\nRelzo vekin Bangladesh Election Commission cun hi hril awknak ah Prime Minister hlun Sheikh Hasina ih hruaimi, Awami Laegue Party cun nehzet in Cozah nak an tuah thei tiah a puangzo ih.\nHi hril awknak hi Media dangdang ramdang ih si hril awknak thlirtu leh leitlun ramdang palai pawlcun hi hril awknak cu a dik ih a thianghlim tiah an fakzet. Khaleda Zia ih hruaimi Bangladesh Nationalish Party cun hi hril awknak Polling Stattion 200 lenglo ah thil diklo a umtiah Election Commission hnenah an lungawi lo thu an thlen.\nKumthar Hmang Hmaisa Bik, Sydney Australia\nNazi reilo te ih thlengding kumthar 2009 cu leitlun mipi in hngakhlap zet’n kan thlir cio. Leitlun ih kumthar hmang hmaisa bik Australia ramih Sydney khawpi khal ah kumthar hmuak dingin mipi tamzet an pungkhawm.\nAustralia ram ih Sydney khawpi hi leitlun saklam leh thlanglam tahnak rin kiangih um asi ruangah leitlun hmundang hnakin hi khawpi cu kum a thar hmang hmaisa bik asi.\nAustralia khawpi dang Perth, Brisbane, Melbourne leh khawpi dang khal ah minung thawng tampi pungkhawm in kumthar hi an hmang uar zet ttheu. Taiwan ram Taipei khawpi khalah in sawng sangsang zetzet tlun ah halzit mawi phunphun hmangin kumthar hi ropi zetin an hmuak ttheu. Tui kumkhal ah London khawpi London Eye kiangah pungkhawm in ropi zetih kumthar hi lawmtum asiih. Scotland ramih Edinburgh ah khal ropi zetih hmuah tum asi. Britain ram khawpi dang Liverpool, Glasgow, Leeds, Manchester, Newcastle leh Birmingham pawl khalah Uar zetih hman tum asi..\nKumhlun mangtha damten ! Kumthar sunglawi kanlo hmuak cibai!\non January 2, 2009 at 6:58 am\nKei ih kum thar ka hman daan le ka sunlawih daan cu hiti’n a si.\nKum thar ih Zuri tivek, Pakhat khat tlamtling lo tuk ih ka hmang ah cun Kum khat sung hmuahhmuah ka tlawh a tling thei lo rei in ka thei aw.\nKumthar Zaan in Biak Inn ah Thlacamnak thawn Kum thar sung ka nunnak Pathian ka pek a si ah cun Kum khat sung ka tluang/ka hlawh a tling in ka thei aw deuh.\nCuruangah kei ih ka duh mi cu Laimi Zumtu kan si ih Kum thar ah cun kan nunnak Pathian hnenah pek in Bawipa sawm in Hmang cio seh la tin ka lo sawm hngai………….\nKum thar hmang hi mi hrangah si lo in le, Nuamnak men ah silo in Mah pumpak hrangah hmang in kan Nun thar in le,Kan nunnak ih kan hneh thei lo mi pakhat tetal sualnak hneh tum in kan Nun thar ter cio dingah ka duh a si.


Ralkap kharhkhummi Chinram Minister innsang ṭhenkhat Ei-bar ding tlasam | Falam Online Media\nRalkap kharhkhummi Chinram Minister innsang ṭhenkhat Ei-bar ding tlasam\nFebruary 3, 2021 February 3, 2021 Ni Hnem Sung\t0 Comments\nHakha : Myanmar ralkap i kharhkhum tuar hrih, Chinram Minister ṭhenkhat (amalbik innsungsang pakhat) cu ei-in tlasam in harsatnak an tong tiah theih a si.\nMyanmar ralkap in February 1 zing ih thuneihnak a lak hnu, Chinram cozah hruaitu ṭhenkhat cu hmunkhat ah a kharhkhum ih CM Pu Salai Lian Luai telin Minister ṭhenkhat cu mah le inn cio ah a tlunter hai zo.\nAtu hrih tiang kharhkhum tuar lai hrih Minister innsungsang pakhat cu eibarding an tlasam thlang tiah theih a siih tirawl lei dingin lengsuah siannak cu luhmuhzi vuanci in a tawlrel sak tiah theih a si.\nHih thuthawn pehpar in “Vuanci umnak inn ih um Vuanci ṭhenkhat cu ei-in ding an tlasam thlang ruangah luhmuhzi vuanci in lengsuak theihnakding siannak cu ralkap hnen ah a dil sak hai” tiah ramsung media ṭhenkhat in an tarlang a si.\nCozah thar Ralkap cun Chinramhuap Minister zate`n an umnak cozah inn suahsan dingin thupeknak a nei zo ih atufang ah Minister tamsawn cun an umnak inn suahsan dingin timlamnak an nei rero tiah theih a si. (ChinWorld)\n← Mihuatsuak pawl in “HOLLYWOOD” cu “HOLLYBOOB” tiah an rak thleng sak\nTonzang peng ah Biakinn pakhat telin Inn 2 kangral →\nFalam khuasung ah Covid 19 mina pakhat hmusuak\nChinram Thlithiang tepman loin Ni 6 mi Mindat raltlan naute mual liam\nMay 22, 2021 Ni Hnem Sung 0\nFalam ah Covid natnak thawn mipakhat thi bet\nJune 18, 2021 June 18, 2021 Ni Hnem Sung 0


Herod ih Tihnak (sim tu Rev. Fr. Peter Zin) July 31, 2021 | Radio Veritas Asia\n“Herod ih Ṭihnak”\nSiarding: Lv 25: 1. 8-17/ Ps 67: 2-3. 5. 7-8(4)/ Mt 14: 1-12\n“A ṭhami ṭihnak le a ṭha lo mi ṭihnak tiin a um ih a ṭhami ṭihnak kha nei in a ṭha lo mi ṭihnak kha nei lo tum ding kan si.”\nRVA Falam Service in Thuthangṭha a ngai tu duhdawtmi zumtu nu le pa, u le nau pawl, kan Bawipa in a lo kilkhawi hai sehla hnangam daihnak a lo pek hai hram seh. Tuni kan siar dingmi Gospel zoh in thlarau thazaang lak zuam cio uh si tiah ka lo sawm duh hai a si. Kan siar dingmi Gospel cu Matthai 14:1-12 tiang a si ih kan ngai ta hrih pei.\nCuih tikcu ah Galilee ram uktu Herod in Jesuh thuhla a thei. Herod in, “Hi pa hi baptisma petu Johan a nungsalmi a si ko. Curuangah a si hitiih mangbangza a tuah thei,” tiah a kuthnuai bawi pawl kha a sim. Cuih hlanah Herod in Johan kaih ding thu a pe; cule an kai ih thirhri in an khih hnuah thawng ah an thlak. Ziangah cutiin a tuah tile a naupa Filip ih nupi Herodias ruangah a si. Baptisma petu Johan in Herod cu, “Herodias na ṭhit hi a dik lo,” tiah a rak ti ṭheu ruangah, Herod in Johan cu thah a duh, asinain Judah mi pawl a ṭih, ziangahtile Johan cu profet a si tiah an ruahmi a si. Cule Herod suah ni ah Herodias fanu cu mizapi hmaiah a laam ciamco. Herod cu a lung a kim ngaingai ih a hnenah, “I dilmi pohpoh ka lo pe ding tiin ka lo kam a si,” tiah a ti. A nu ih ruahnak a pek vekin Herod hnenah, “Hitawk hmun rori ahhin baptisma petu Johan ih lu cu darkheng in i pe aw,” tiah a fanu cun a ti. Cutikah Siangpahrang bawipa cu a riah a sia ngaingai. Sikhalsehla a sawmmi pawl hmai rori ih thukamnak a tuah zo ruangah a dil vekih tuah dingah thu a pek. Curuangah Johan cu thawng sung rori ahcun a lu a tanter. Johan ih lu cu darkheng in an run keng ih Herodias fanu cu an pek; anih in a nu Herodias hnenah a fehpi. Cun Johan dungthluntu pawl cu an ra ih a ruak an lak ih an phum; cuih hnuah Jesuh cu an va sim. (Bawipa ih Thuthangṭha a si.)\nHimi Baptisma petu Johan ih a thihnak thuanthu kan siar tikah mi a riahsia ter thei zet a si. Miding pakhat mi ṭha lo hrekkhat ruangah thatnak a tuar. Herod hi Johan ih thihnak ah thuneihtu a rak si ruangah Herod in a that tiin kan ti thei a si. Kan thei thiam cio ko ding. Herod in Bawi Jesuh thu hla a theih tikah; mangbangza a tuah mi pawl a thei tikah, “Hi pa hi baptisma petu Johan a nungsalmi a si ko. Curuangah a si hitiih mangbangza a tuah thei,” tiah a ti. A thinlung sungin Johan a mang loh li. Ziangruangah a si pei? Ziangruangah tile Johan kha a dik lo pi in a that dah ruangah a si tiin kan tile a sual lo ding. Johan par ih a tuah mi hi thil ṭha lo a si timi a thei keu keu. Cumi thil ṭha lo a tuah mi nih a ṭhih ringring. A hngil thei lo.\nṬihnak thu mal lai kan ruat ta hrih pei. Ṭih kan ti tikah a ṭhami ṭihnak le a ṭha lo mi ṭihnak tiin a um. A ṭhami ṭihnak cu ziang a si pei? Pathian ṭihnak kha a si ko. Thufim 1:7 nak ah, “Pathian ṭihzah cu fimnak ih hramthoknak asi,” a ti. “The fear of the Lord is the beginning of knowledge.” Cun Matthai 10:28 ah Bawi Jesuh in, “Taksapum a that thei nain thlarau a that thei lotu pawl cu va ṭih hlah uh. Takpum le thlarau a pahnih in hell sungih a that theitu Pathian kha va ṭih sawn uh,” a ti. Kan Bawipa in kan ṭih dingmi cu Pathian a mah lawnglawng hi a si a ti ih culo thil dangah cu ṭih hlah uh, ṭih hlah uh tiah a dung thlun tu pawl kha a zirh ringring a si.\nṬihnak kan ti tikah a phunphun cu a um ko ding nan tuni ih kan rel duhmi cu Herod ih ṭihnak vek kha a nei tu kan si lonak ding ah ka sim duh mi a si. Herod ih ṭihnak vek hi a zoh hman ih ziang ti rero khal ṭul lo in mah ten ṭih rero men hi a si. A mah hi bawi pakhat a si, siangpahrang asi. Asinan a siangpahrang sinak nih a ṭihnak thinlung a a hlo ter thei lo. Semtirnak ah Kain in anau Abel athat tikah Pathain in, “A tuah nang cu camsiat na si ih hi na umnak hmun ih sin dawihlo na si ding,” a ti tikah, Kain in a ṭongmi pakhat cu, “Hi ram le na hmaika in i dawihlo ih tlunah lei parah hin inn nei lo le mivakvai ka si dingih i hmutu pohpoh in, in that ding,” tiiin a ti. Hitawkah Kain in ziangruangah i hmutu pohpoh in in that ding tiah a ti? Ziangruangah a ṭih? Thil ṭha lo a tuah ruangah a si. Thil ṭha lo a tuah ih Pathian thawn a hla tikah ral nei ti khal si lem lo in a mah ten a ṭih rero men a si.\nMi pakhat in thil a fir ih a tlung lam ah lamzin ah palik pawl a tong. Palik pawl in ziang khal an ti lo, ziang khal an thei lo, an kiang ah mi pakhat a feh ruangah an her ih an zoh ve men. Asinan mi thil fir pa cun palik pawl in a lam an her tikah a ṭih, palik pawl lam her ngam lo in a um. Palik hmu kha cu um hrih sehla, thil ṭhalo pakhatkhat kan tuah ngah pang tikah zo hman in ziang in ti lo hman ah in ti pang pei maw tiah ṭihnak thinlung a mah tein a ra lut ṭheu a si. Herod in Johan kha a thah ruangah Bawi Jesuh in mangbangza pawl a tuah tikah ‘aih Johan a nungsal sipang pei maw tiah,’ a thinlung sung teah a suak loh li. Cumi lawng si lo a nun sung hmuahhmuah ah a tu le tu in a thin sung te ah a thil ṭha lo tuah mi nih a ṭhih ringring ding ti cu theitheih a si.\nZiangtukin thazaang nei in kan cak hman sehla, siangpahrang kan si hman sehla, kan ral pawl khal kan thazaang in cu kan neh ṭheh hman sehla, kan sihnak nih thil ṭha lo kan tuah nak ruang ih kan ṭih mi khi a hlo ter thei lo ding. Kan kaa in ka tih lo kan ti hman ah kan thinlung sungten ṭihnak kan nei ringring ding asi. Asile sual zomi cu remsal a theih lo ziangtin kan ṭihnak thinlung kan hlo ter thei ding? A hmanmi sualsirnak thawn in kan hlo ter thei ding asi. Herod in Johan thihnak ah a lung a awi lo. A poi khal a ti zet ko. Asinan a poi tuk timen hi sualsirnak fam kim a si lo. A poi kan tinak men in damnak in pek thei lo ding a si. Sualsir ngaingai in Jesuh Khrih sungah nunnak thar in kan nung sal a si le cu ziang vek sualnak si hman sehla damnak a um a si.\nDuhdawtmi nu le pa, u le nau pawl, Pathian lawng kha ṭih in a ṭha lo mi ṭihnak, Herod ih ṭihnak vek, a nei tu kan si lo thei ding in zuam ringring uh si. Bawipa in thazaang thluasuah in pek cio hram seh.


Laiphun Suahni - Chinland Today Media\nFebruary 17, 2010 2:58 am·2 comments\nLaiphun Suahni (February 20th)\nFebruary 20 ni kan ti cu Laiphun suah ni a si. Hi mi Laiphun suahni kan neih ruangah Laimi pawl pumkhat si nak a lang terih, Unau sungkhat kan tlang leng khawn thei nak a si. Curuangah kan Laiphun suah ni cu Laimi na si ah cun na theih ve a ?ul si tin ka lo sawm duh.\n1891 kum British pawlin Lairam pum cu an lak ?heh ihsin Lairam sung um khua le ram cu ?hekdarh aw tluh in a um ih,Southern Lushai Hills cu Bengal in, Northern Lushai hills cu Assam in, Chin hills Burma cu 1894 kumah Lairam leh Manipur ramri rinnak ihsin Lairam hmarlam pawl Manipur sungum an suahnak thawn Lairam cu phel li suahin in ukcih a si. 1937 kumah Tio-va luang thlun in Kawlram leh Vairam ramri rem cingcing in a um ruangah kan Lairam cu India leh Burma ah phelpi nih a hong suaksal a si, East Pakistan (tu ih Bangladesh) in 1947 kumah British hnenah Indipendence an ngah ihsin Lairam cu India, Burma leh Bangladesh tin Ram thumah phel awk in a um lala ih tuni tiangin hnamdang ih kutah kan um suak a si.\nRamkhat sung khalah State dangdang in a um vivo ih kan Ram, Kan miphun cu thekdarh in Ropi zetih cang thei ding Chin miphun cu Mi uknak le mi duh zawng nungtu (thluntu) dingah kan cang lala a si. Hiti vekih British pawlin hnamdang dangih um dingin in tuah siatnak cu Laiphun suahni a hong cangnak le Lairam Politics tumpi ah a hung suak ih daan sunglawi zet pakhat ah a cang lawng siloin kan sunloih zet mi ni ah a cang a si.\n1948, Fenruary 20 ni ah Falam khua ih Laiphun suah ni cu Upa pawl hmuahmuah thawn thurel khawm nak tumpi an neiih cu tawk hmun ihsin an rak rel cia le tumtah cia vek in February 20 ni cu Laimi zate ih Independent hngah ni tin an rak hmin sin zo a si. Tu laiih kan thanso daan pawl hi a mak in kan thangso nasa ih kan Laiphun suah ni hman ziang tin a rong cang ti khal a thei nawn lotu tla kan um vekin a thei hrih lo tla kan um tampi ding ti zum nak thawn ?hangthar nonawn hrangah rautsannak tampi thawn hi mi Laiphun suahni hi cing ringring hram uh si.\nZiangruangah a hlan ah Laiphun suah ni cu February 20th tin an rak ti nak san cu kum tin te in, February 20 ni ah kan Laimi sung ah ?hangphawknak, Nuntharnak le thlawsuah tampi conak a phunphun a tanglam vekih ngan mi vek in a cang ruangah a si.\n1918, February 20th\nHi mi cu ah “Laimi hrangah Zrihtu sunglawi pawl a cang”ni tin komkhawm awknak a cang ruangah a si.\n1928, February 20th\nHi mi ni cu Political Organization hmaisa bik “Laimi phun lungrualnak”a can ni ti ruangah a si.\n1938, February 20th\nHi mi ni cu kan Pupa pawlih British ralkap pawl an do ih Ramsung ih sin an hnawh suak ih pumpek aw nak ral pi har sa zet an do ni a si ih mi tampi tla in an nun tiang an liam phah ni a si.\nHi mi ni sunglawi cu Falam khua ah Laimi hmuahmuah kokhawm in thurel picang tak “Pinlong Agreement” mi pi hnen in lungraul nak nemhngek nak neih ni a si.\n1948, February 20th\nHi mi ni ah Falam khua ih Laimi hmuahhmuah ko khawm aw in British pawl ih uknak ihsin suah thei ih mah te uk nak nei thei nak ding in thu rel cat ni le British pawl hnen in uknak pekih a um ni a si. Hi mi ni ah Kawlram President U Sat Shwe Thiat in ho ha nak nei in thu rel cat nak a nei a si.\n1987, February 20th\nHi mi ni cu Mizoram ih um kan Unau pawlih State ngah ni a si.\n1993( ? ). February 20th\nHi mi ni cu Manipur, Lamka khawpi ah Laiphun suahni sunglawi zetin cawisang a siih Laimi mipum siar in (50,000) luan cu telin Manipur ih um Laimi pawl ih lungrualnak thu neih ni a si.\n1998, February 20th\nHi mi ni ah Mizoram, Champhai khua ah Laiphun suah ni sunlawi in a um ih Laimi pawl komkhawm awknak le lung rual nak hram pi ah a can ni a si. Hi mi ziangruangah kan Ram, Kan miphun le Pupa pawl ih thu tawl rel nak in le zuam nak ruangih February 20 ni tin a rong cang mi thu ruangah 1950 kum, October 9 ni ah Laimi Zungpi (Chin Affairs Council) tin February 20 ni ah Laimi pawl ih lung rualnak ruangah din hnget in a um mi a si. Ticun 1951, Feruary 20 ni Mindat khua-ah Laiphun suah ni veikhatnak Official in hman a siih cu tawk hmun ah Kawlram Prime Minister U Nuh tla tel pi in a um. Cu mi ihsin thawk in kum tin te in Kan Laimi hrangah Laiphun suahni cu a hong cang lan ta nak a si.\nKawlram in Indipendent a ngah ih sin, British uk lai ah Chin Hills District ti mi cu Chin Special Division ah a rong cang ih, 1974, January 3 niah State kan ngahthok a si. British uklai ah Lushai hills cu 1952, April 25 ni ah Assam hnuai in Lushai Hills District Council ngah, 1953, April 7 ni cu Lushai hills Autonomous District tin a rong cang ih,1954, April 29 ni ah Mizo District tin tleng in a um leh a si. 1972, April 29 ni ah Mizoram Union Territory a ron ding sal ih,1987, February 20 ni ah Mizoram sungah State an ngah ni a si. Cun Manipur Uknak ram Laimi umnak hmar lam Churachandpur District cu 1919, October 16 ni ah Sub-Division khatin ret si leh ih, District cu 1971, January 21 ni in an din thok lai a si.\nKan Laiphun suahni kan hman ruangah kan mi phun sungah pumkkhat kan si nak langter in le `hathnemnak tampi ah rong cang a si ti an hmuh ruangah Kawlram uktu pawl lung rethei in an um ih poi in khoih leh ding ti zum nak an nei ruangah 1956, 1957 le 1958 kumih sin Laiphun suahni hman ding in siang nawn lo a si. 1966 kum a thlen cun Kawlram Revolutionary Council Bawi pawl ih thu relcat mi cu Lairam ah Laimi pawl ih an Laiphun suah ni cu Chin Special Division Day tin thleng ding in thupek a si ih,1975 kum ih sin February 20 ni cu Chin State Day le Chin National Day kopih hmantlang dingin thu an relcat la la a si. 1981 kum ihsin tu ni tiang in Laiphun suahni hman ding an siang nawn loih in kham vivo a si.\nKan hrangah thil ropi zet cu himi Ni sunglawi hi kan Pupa pawlih thisen luangin harsat tampi tuarnak thawn, nunnak tampi liamin kan ram le kan miphun hrangah an `uan suahnak parah Upat t`ihzah pekduh nak thawn Sunlawihduhnak le Hngilhlonak lungphun neiduh ruangah a si ih, Kawlram ta lawng si loin Leitlun ih um Unau Lai miphun hmuanhmuah hrang a si ruangah khui hmun khalah um hman seh la laihrikhat sinak thawn hngilh siang hlah uh si.\nCuruangah Laimi pawl hrangah lungrual tei um le kan Pupa pawl ih luatnak in pek zo mi cu `haten kilkhawi ih kan ram sungah kan hmang theinak ding le kan Lal ding ih kan ram sungah kan mah tein kan ukaw thei ding a si.Cumi ruahsanank cu a hlan ih harsat tuar mi kan Pupa pawlih daih nak in pek ta mi a siih cu mi cu Laiphun suahni a cang nak le a din nak hrampi tla an si.\nTHUKAM THAR CABU BAIBAL IH AN POM DAN\non February 17, 2010 at 11:32 am\nLaiphun suahni ( Feb 20th) timi article ngantu par ah ka lung awi. Chin National Day hi Cho ta hrang lawng asilo vekin, Lai lawng huapih tuahmi tla asilo, Zomi ih an mah lawngih ro tla asilo. Chin miphunpi sung ih a um mi, Cho, Asho, Khumi, Laimi, Mizo kan zate hrang ah a piangsuakmi asi ruang ah Chin phun suahni asilo le Chin miphun ni tihi adik bikmi asi.\nChin phun suahni anrak tinak san point ah fact thate aneilo mi cu belh sihlah sela, culo le a sunlawinak a pehher ter. Asan point kansuah tikah short to point cu a thaih fact langter fiang siseh la a tha.\nKan miphun ni kan sunglawih thei mi par ah lungawinak tampi ka nei.\non February 22, 2010 at 12:15 am


Kumkhua Thil Thinlung Sungah - Chinland Today Media\nJuly 21, 2009 10:02 am·0 comments\nPathian in ziangthil khal sisehla a remcaangmi tikcu a pek ti ka hmu fawn. Sikhalsehla a liam zomi caan a um ti le a ralai dingmi caan a um ti cu minung in a thei nain, Pathian in ziang a tuah, a hramthok ihsin a netnak tiang ziangso a tumtah ti cu a thei thei lo. –Thusimtu 3:11\n– Saam 29-30\n– Tirhthlah 23:1-15\nVeikhat cu Alaska Lawng cawlhnak ah khua mawinak ka cuan. Vandum khatlam raal ah tipithuanthum cu tisuar vaar in a hnaihnokter. Ka hmuh fiang lohli saalmi cu tisuar vaar ka timi kha a rak si lo, tiva tlang ihsin pi 50 hnakih hlat deuhnak ih ummi Vuilahnga (Whale) a si. Midang khuacuan vetu pawl thawn ka ding ih thawmvang kan ngai laifang ah Whale ngapi a ra suak.\nMikip ih thulehnak ding hi Thusimtu in a thei thluh. Sersiammi ih mawinak a thinlung ih a khum hnu ah, Pathian cun “Minung thinlung cu kumkhua thilthu a um timi a thei (Thusimtu 3:11) a ti. Milai nunnak ih hmuhtonmi sungah hih Bible ca hi a fiangzetih Pathian thawn pehpar in malte a lang. Kan thinlung sungah biaknaklam ih zirhmi hnakin phundang ihsin kumkhua thuhla pawl kan thei thei sawn a si.\nThusimtu in hih leitlun nun hi kap hnih in a sim. Kap khat cu tisa nuamnak a siih kan duhzetmi le ngah dingih kan zuam reromi a si. Hmanseh cuih nomnak pawl cu diriamnak ngaingai in pe thei lo ti theihnak in kan thla a phaang. A dang kapkhat cu thinlung laklawh tertu leilung hi kan hrangah a tumtuk. Kan tawpnak ding ri theithiam in Pathian Uknak hnuai ah kan um lo ih, thil ttha hmuahhmuah petu kan rinsan lo ahcun riahsiatnak in kan cem lan ding.\nDai zirziar awnmawi pawl lakah,\nPathian ih aw diimte a thangmi;\ntthangaite ih na ngai lawngah na thei thei ding,\nBawipa cu cunak a um a si.\nTuni hi tthazet ih na hman theinak dingah,\nna thinlung sungah kumkhua thil ret aw.


Iran Ram Buai Nak - i - Chinland Today Media\nJune 18, 2009 6:35 am·1 comment\nIran ram President hril awknak ih Result pawmlo tu Opposition pawlih buainak cun zia umlam panthei cuanglo in buainak sosang in lamzin tluang a zawh vivo laiih minung 7 an thizo.\nMaoist Tapung Pawlin Lalgarh Khua An Siim\nSomalia Palik Bawi Kap That\nIran Ram Buai Nak – ii\nUS Thawng Tla Minung Pathum Italy Ah Kuat Ding\nEgypt In Israel DuhDan Pawm Lo\nHiti vekih buainak a sosan vivo naksan hi Mipi lungawilo pawlin Cozah hmun pawimawh leh palik umnak inn pawl an siatsuah ruangah a si tiah BBC Correspondent, Jon Leyne cun a sim, Hi Buainak tuahtu mipi pawlcu Uniform hruhlo meithal keng pawlin Inn sawngsang parih sin an kap ciamco ih minung 7 an thih ih tlunah midang tampi in hriamhma an tuar a si a ti.\nOpposition hotu bik Mousavi cun himi ruangah an buainak leh an thil tuahmi bansan an tumlo thu a sim ih tuizan lamih sin lamzin zawh an thawksal dingthu a sim. Tui tum Iran buainak hi a liamcia kum 30 hnuih buainak tumbik suah ttum a si. Himi laiah tui an hril tharsal mi President tuansal tu Mahmoud Ahmadinejad cu Russia ram Regional Summit tel dingin a feh ih Russia ram panih a fehhlan khalah an ram buainak thu ah zianghman thusuah nak a tuahta lo.\nTui Iran ram buainak thu ah US President Barack Hussein Obama cun Iran ramcu mahte uk aw mi ram a siih a zah umih Iran ram sungbuai nakih rawlh awk leh ziangih thu hman rel a tumlo thu a sim ih Iran ram sungih rualrem awknak a um theinak dingah Islam biaknak hruaitu pawlcu a thabik dingih hna an tuan a duhthu lawng a sim.\nHimi laiah mi tampi in Iran buainak ruangah US Vice President leh leitlun ram dangdang hruaitu pawlin dikzet ih thilti dingih an ngen rero lai ah US President in zianghman rawlawk leh tongkam a thlak duhlo hi ziang ruangah asi pei timi thusuh nak tampi a um. US leh Iran hi Nuclear thuah dodal awzet mi an siih, tui Tum Iran buainak ah an President an duhlo nak leh an hril awknak Result an duhlo mi lawng silo in Iran ramhi Islam biaknak thuhnuai ih umter ringring an duhlo ruangah asiih cumi ah US President Barack Hussein Obama a ngaidan zianghman a rel suak duhlo cu ziangruang ah si pe ti cu thusuh awknak tumpi a si tiah an sim.\nIsrael In Iran Nuclear Do Tum\non June 23, 2009 at 2:21 am\nzang fah tein Delhi nan um dan thuan thu tawi in na ngan thei pei maw?


Kan Ram Umdan-6 - Chinland Today Media\nKan Ram Umdan-6\nAugust 27, 2012 12:58 am·2 comments\nKAN RAM UMDAN – 6\n(Violence Vs. Non-violence)\nPu No Than Kap\nKawlram (Myanmar) ih ram-mipi (citizens) thinlung umdan (lungput) cu a tlangpithu in a hakzawng ih hruainak duhtu le a nemzawng ih hruainak duhtu tiin phun hnih in then theih a si.\nKan ramhnen India cun zalennak ngah thei dingin a nemzawng le a hakzawng cangvaihnak pahnih lakah Chandrabose ho ih a hakzawng (violence) cangvaihnak hnakin Gandhi ho ih a nemzawng (non-violence) cangvaihnak cu an hril sawn. Curuangah 1948 ih zalennak an ngah hnu kum 60 leng lo tui ni tiangin an ram ah ziangvek buainak le harsatnak a suak khalle Democracy dan ih ukawknak cu a ti buai ban dah lo. Vanduaiah Kawlram in zalennak a sual laiah Gen. Aungsan ho ih a hakzawng (violence) cangvaihnak lawng a rak um. India bang in hril ding dang a nemzawng (non-violence) cangvaihnak a rak um lo. Cutikah kan rampi hrimhrim hi a hakzawng cangvaihnak ihsin ra piangsuak le zalennak ngah a si.\nLeitlun ralpi veihnihnak ih Mirang lal Prime Minister Churchill cun, Kawlram cu zalennak (independence) ngah tlak an si hrih lo, zalennak pek ci khal an si lo, kan pek a si le kum khat sungah anmah le anmah an doaw ciamco ding a rak ti dah. Cu taktak in Kawlram cun zalennak a ngah hnu kum khat hman kim hlan thla thum sungah anmah le anmah nasaten an doaw. 1943 ihsin 1945 tiang Kawlram lu bik head of state rak tuan Dr. Ba Maw cun, Kawlram ah mino pawlin hriamhrei kai ih cangvaihnak an uar tuk thlang. Hitin a feh vivo a sile Kawlram ah me-kuang ballot box, cah-nak in hmun a nei nawn lo ding (Democracy cu meithal cah-nak hmangih rorelnak in a neh ding), tiin a rak sim dah. A sim vek cekci in Kawlram ah Democracy dan in me-kuang hung ih rorelnak cun kum 10 lai lawng a daih ih cui hnu kum 50 lai cu theih cio bangin me-kuang in umzia nei loin hriamhrei cahnak in thu a nei lanta.\nRiahsiatza in Tlangparmi hnen khalah a hakzawng in rorel vivo a si tikah Tlangparmi khalin a hakzawng hmang ve in mai hnamdamnak ding dil suah le sual suah an tum cio ve. Cutin hriamhrei hmangih ram tundin tumnak ci cu a nung vivo ih Shan, Kachin le a netnakah Chinram tiang in cui thlaici cun fano a nei vivo. Mai tlamngparmi lala lakih thuneihnak hrang khalah a hakzawng hman tumnak a pung vivo. A rah suah cu ramhnenpawl van an kai thluh laiah kannih ve cu leiri te ah rak hnukawk rero a si men.\nTui ni ah Chinram damnak, lole dinsuahnak ding hrangah ziangvek lungput kan nei ding? Ziang lamzin kan zawh ding? Ziang kan uar ding? A hakzawng maw a nemzawng? Hril ding a um ih hril theinak khal kan nei. Kawlram thuanthu cu lamzin in kawhmuhtu zirhtu tha ah hman theih a si. Kan hmang thiam maw thiam lo ti le ziangtin kan hmang ti cu a hmangtu kanmai parah a thumaw.\nBet: Rihli group mail ta lakmi a si.\nOffshor ZiiNaan Khur Le Myanmar ZiiNaan Khur Tuan Hi Zo Hrangah\non August 28, 2012 at 7:12 pm\nPu Than, ron ngan ‘theu aw, atak ih ka hmuh tawn hrih lo mi ka Zirhtu ropi hokhaw na si.\nRun uk says:\non January 23, 2013 at 2:39 pm\nUpat mi pu Than, na sim dik riai


Diklonak thawn Lian, Neinung ih Hngal kan um hnuaihni kan Falam ah | Falam Online Media\nKan Falam ah miṭhenkhat cu dik zetih hna an ṭuannak thawngin le an zuamnak thawngin Pathian in a thlawsuah haiih tangdor mi neinung khal an um ruri. Asinan miṭhenkhat pawl in sumpai kan laklut daan cu Cozah ih duh lomi (thil le ri thawn) tuahṭuannak le zuarnak in siseh, Cozah ih khammi riittheih sii le vai thawn sumdawnnak im maw sumpai hawl ih mi neinung khal cu an um.\nṬhenkhat cu Company hna an ṭuannak ah an ngah ding zat hnakih tam le miat tengteng dingih hna an ṭuannak ruangah mi neinung le lian khal cu an um. Cule, ṭhenkhat cu Cozah hna an ṭuannak ah mipi hnen ihsin diklo zetih sum laklut ruangih mi neinung khal an um thotho.\nHiti ih hna kan ṭuan cu kan mah le Pathian karlak cu asi ko nan khawpi, vengpi pawl lakah le khuasung tal ahcun hngal le puarthau tukin um lo hai sehla ziang tluk in so a ṭha ding. Falam hi khua fate kan si ruangah kan tuahṭuan mi, kan hnaṭuan daan tete pawl hi a cekci cun kan thei aw thluh lo ding nan a awm tawk cu kan thei aw thei men ding.\nDik zetih hnaṭuan ruangih mi neinung asimi pawl cun an va hngal pang khal le a zia te um. Asinan diklonak thawn na tuah, na ṭuan, sum na hawl ruangih mi neinung na si ahcun hngal le puarthau in um pang hrimhrim hlah aw, tangdor tum sawn aw. A dik loih na ngah mi pawl in ṭhathnemnak a lo pe ngaingai cuang lo ding. Curuangah hngal pang hlah uh si, tangdor sawn kan tum cio pei tiah duhsaknak tumpi thawn….\nSaya Thang Lian (Falam)\n← Zahmawh rimnam Khua hmin vehvaitu nei tam tuk cu A hmin an thleng phah thluh\nUtah ramcaar ihsin hlo zo mi “Monolith” vek cu Romania ram ah a suak lala →\nChinram Huap ralkap Kaihkhih Kharhkhum Tuartu Cazin


US cozah in SAC ralhraang a mual phoh - Falam Online Media\nUS cozah in SAC ralhraang a mual phoh\nRakhine ram ih um Rohingya Muslim pawl buaihnawh thu thawn pehpar in UN thuṭhengzungpi ah SAC ralhraang an khing lai fangah, cuih thu thawn pehpar thotho in, US cozah in Myanmar ralkap cu phunhnam ciimit tumtu ti`n leitlun mipi theih ah a phuang.\nUS Secretary of state Antony Blinken in Holocaust Memorial Museum ah thuthannak a nei ih “US ram hin phunhnam/biaknak zawngih mihring ciimit tumnak voi 7 a um ti`n kan pom ih, tuni in voi 8 a um ti`n kan hminsin. Burmese ralkap pawl in miphun ciimit tum in mihring zate par ah sual an tuah rori ti`n kan pom” tiah a ti.\nUS cozah palai cun “Myanmar” timi ṭongfang aiah kum 1989 hlan ih Kawlram hmin a simi “Burma” timi ṭongfang a hmang hrim. Cumi ṭongfang cun Tlangparmi nuaineek an tuar cuang mi a khihhmuh tiah thuruat thiam pawl in an zum.\nAntony Blinken cun Kawl ralkap pawl in Rohingya an hrutfai tum dan le tuhlan ih thil thleng pawl a khaikhin phah ih “ciamciam khuakhannak thawn Rohingya an do” a ti.\nUS cozah hin Kawl ralkap sual a puh hlan ah Bangladesh ih um Rohingya raltlan 1000 lenglo thusutnak an nei hmasa.\nMipum 1000 sungih zaṭek 75% hrawng cun bulpak rori`n Kawl ralkap sungtel pawl in mi an that lai kan hmu an ti.\n“A hrek hnakih mitamsawn cun nupa sualnak thawn pehparmi suamawknak an tuah lai kan hmu tiah an sim. 5 sungih mipakhat in a burbur in mithat lole mi an hrem lai kan hmu an ti – Voilekhat ah mipum 100 hnakih mallo an that lole hriam an pu ter” tiah US cozah ṭuanvonei Antony Blinken cun a rel.\nUS declares Myanmar army committed genocide against Rohingya https://t.co/A1Eq7mDHia\n— Guardian US (@GuardianUS) March 21, 2022\nKawl ralkap pawl in 2016 ihsin thok, Rakhine ram ih sual an tuah mi thawn pehpar in US cozah in hremnak a rak tuah tam zo ruangah tuṭum sualpuhnak thulu hnuai ah a hranten hremnak an tuah tum lo nan, UN thuṭhenzung ih Kawl ralkap khingtu pawl cu $1 million ṭanpinak an pe tum hlei ah a thu zawngin a ṭuldan ih zirin ṭanpinak an pe tum tiah theih a si.\nUS cozah in Kawl ralkap sual a puh mi cu UN thuṭhenzung ih an khing nakah siseh, Australia ih thubuai an tuah sak tum mi le Kawl ralkap bawmtu ram pawl dawn kham awk nakah a ṭangkai ding an zum a si.\n← Kawlram Mipi ṭanrualnak zarah DJ hminthang pahnih Myanmar rat an ṭhulh\nCDF – Zanniatram an din thu ah “Thu dik Fel Fai” →\nOxygen cianglo ruangah Egypt Siizung ICU ih um Covid 19 mina an thi thluh\nMexico : Metro khuasung Tlangleng ziin ciim in Minung 20 nen that\nMay 4, 2021 Ni Hnem Sung 0


China tilik ziaum lam a pan thei lo, an tikhuahpi a khing zo ruangah ralrinnak dar an tum - IHBURLEN\nChina tilik ziaum lam a pan thei lo, an tikhuahpi a khing zo ruangah ralrinnak dar an tum\nJuly 21, 2021 admin RAMLENG THUTHANG, THUTHANG 0\nChina ram laifang Henan ramkulh ah kum 1000 sungih vei khat hman an tuar dah lomi ruahpi bongbawhawr a sur ciamco ih ti a lik nasat tuk ruangah minung 16 hnakih tam an thi zo, tiah nikhua lam tuanvo neitu pawl in an sim.\nTui’ hnu ni thum lai Henon kiangkap ah ruah a cen thei lai, tiah an sim fawn. An khawpi minung 12 million umnak Zhengzhou City leihnuai tlangleng cawlhnak, tlangleng zin, motor lamzin pawl tidai in a khuh nasa. Tilik ruangah minung 16 lenglo an thi zo ih minung 500 hrawng hmun him lamah hruai an si.\nMani tlawngkainithum 20, 7, 2021 ah social media ih an tarlang vek asile leihnuai tlangleng cawlhhmun cu tilipi ah a cang. An khawpi Zhengzhou khal peng 400 vuakvel cu tidai 617.1 in a tuam, ti a si. An rel vivo dan ahcun tui’tum ruah cen ruangih tilian hi kum thawngkhat sungah vei khatnak lawng a si, an ti.\nRuah sur in banzai a rel thei lo ruangah Henan ramkulh runhimtu le nikhua lam hnatuantu pawl cun ralrinnak sangbik an pe thlang.\nCucu ziang a si ti le People’s Liberation Army minung 7 million umkhawmnak Luoyang khawpi ih Yihetan dam (Tikhuahpi) cu meter 20 hrawng a kek zo ih ziangtik lai khalah bal thei a si, tiin ralrinnak an pe zo.\nHimi ruangah PLA ih ralkap hmunpi lam cun tikhuah a bal tikih tilik a thlen pang caan ah ziangtin runhimawknak kan peaw thei ding, tiin timlamnak an neicia zo.\nChina hi kum tin ruah a cen ih ti a lik thei zet.\nOxygen lei ih an leimi Gas a rak si, mina a thih phah\nA rualpi in na ngaihzawng a lo lonsak caan ah…


A Cemnak Puai On Ni - Chinland Today Media\nJanuary 7, 2010 10:08 pm·0 comments\n“Miphun hmuahhmuah na hnenah an ra dingih an lo bia ding. Ziangahtile a dikmi na thiltuahmi cu mi hmuahhmuah in an hmu zo.” – Thuphuan 15:4\n– Seemtirnak 20-22\n– Matthai 6:19-34\n2008 kum tthaal Olympic lek zuam-awknak on puai ih thusimmi ttongfang hrekkhat pawl cu: “a va nasa lawmmam ve,” “thawthawt hman ka sual zik,” “mangbang thlakin a phundang” … tivek pawl in an lawm nasa. Mi pakhat in, “Himi in zuksuai thiam pakhat kha leiteek um loin paisa hman theinak thu na pek asile ziang a cang ding timi a langter a si,” tiah a ti.\nSeemtirnak ah Pathian in supmi zianghman a nei lo. Tlolakpi cu a mawizet, mangbangza in a hnok ih a kilkip in a hleifuan.\nOlympic puai onnak cu a famkimzet. Hmanseh drum tumtu in maw, a laamtu in ttha le mawizet ih suai cia vek si loin thlengh sehla a famkim nawn lo ding.\nSeemtir hnu rei lo ah cuti’n thil a cang. Olympic puai hotu vek si loin Pathian cun duhhrilnak a pek ruangah Adam le Eve in a ttha sawn ti’n an ruahmi in an thlengh. Profet Isaiah in hiti’n a ti: “Kan zate in a hlomi tuu bangin kan vaakvai, kan duhnak lamzin ciar kan feh” (Isaiah 53:6).\nKan hloralnak parih Pathian ih in remtthat saal daan cu ruah ban rual a si lo. Sersiam saal kan sinak dingah Amah in a man a liam. Seemtirnak on puai a um saal dingih van le leilung ih a ummi hmuahhmuah in Jesuh hmai ah an kun ding (Filipi 2:10). Khrih sungin Pathian ih tumtahnak a cohlangtu pawl cu a famkimmi Jerusalem thar ah Pathian an biak tlang ding (Thuphuan 15:4).\nSeemtirnak ah Pathian cu a maksakzet,\nHmanseh A zaangfahnak cu a tum sawn khuakhua;\nMinung in sual tuah in a riah an siatter tikah,\nKhrih cu an ai-ah thi dingin a run thlah!\nKumkhua in Pathian thangtthat ding kan nei, tuih sun in thok aw.


Chinram Vanzam Ṭumnak Falam Ah Tuah Ding - Chinland Today Media\nChinram Vanzam Ṭumnak Falam Ah Tuah Ding\nNovember 14, 2012 3:43 am·6 comments\nSurbung Tlang vanzam ṭumnak vehvai lai\nAhmaisabiknak vanzam ṭumnak cu Falam khua ih Surbung Tlang ah tuah ding in pom a si zo thu ramsung thuthangca Rangoon Time cun a phuang.\nChin ramkulh ih a hmaisabiknak vanzam ṭumnak cu tuah a si thlang ding tiin vanzam lam ih tuanvoneitu upa cun a sim.\nHi, vanzam ṭumnak hi leitlun ramtin vanzam dang pawl khal ṭum thei dingah tuah tum a si. “Chin ramkulh sungih vanzam tumnak hmaisabiknak cu tuah a si thlang dingih a hmun cu Falam ah a si ding” ti khalin a sim bet.\nVanzam ṭumnak thar tuah ding mi ihsin ramsung vanzam pawl a hmaisa in an zam ding ih an zam daan ding pawl cu ramsung thuneitu upa pawlin an tawlrel ding. Kan ram ah vanzam ṭumnak 69 a um ti’n theih a siih hmantlakmi cu 32 pawl lawng an si.\n“Chin ram sungah hmun mawi le zoh ṭha tampi a um ih ramleng le ramsung mipawl in an zoh duh ṭheu asinan feh suksonak a harsat ruangah duhthusam in an thleng thei lo. Asinan vanzam ṭumnak hmun a um ahcun olsamte’n an thleng thei ding a si” ti khalin ramsung ih khualtlawng thuneitu pawlin an sim. sim.\nCun, tui vanzam ṭumnak hman asilo mi 32 pawl khal ramsung ramleng vanzam ṭum thei dingah tuah vivo an tum thu ramsung vanzanlam tawlreltl cun a sim tel.\non November 14, 2012 at 6:30 pm\nvanzam awn hnaset celcel ding mi Falam khua pawl in an celh a ttul ding hokhaw…\non November 15, 2012 at 1:55 am\nFalam – Surbung tlang tiang inn hmun a kai vivo ding ka zum,\ninn tampin karh vivo seh,,\nLungawi za ngaingai a si..\non November 15, 2012 at 4:58 am\nkan rak i lawm tuk ve………..hmunkhat ah kan i bawm hna lai\non November 15, 2012 at 2:27 pm\nA Lungawi um tuk, Pathian in thlawsuah vivo hram seh law. Cun , kei tla Rawldawr(Restaurant) tumtak ka tuah tum ding, Chin, Chinese, western rawl pawl tla cu thaw zet in tuah an si ding, ra ei ve cio uh nan siraw lo ding.\nHenry Thang says:\non November 15, 2012 at 5:45 pm\nBawipa a va tha ve kan Chin Miphun Hrang ah a va hnangam thlak ve..Kan Ramte hi Nikhat Hnu Nikhat in a tleu vevo.Bawipa Thlasah malza kan dawng vevo Lungawi thu pathian hnen ah Sim daithlang hlah uh si…\non November 22, 2012 at 3:35 am\nthansohnak ti langter tu pakhat asi lungawi um tuk. kan lawm tuk.


Lungput Khawthim Neitu - Chinland Today Media\nApril 12, 2017 11:34 pm·0 comments\nNi khat ah ramtawipa pakhat in a uico cu, danglam zet in, tidai parah a tlan turto thei ti a hmu. Cumi thil danglam cu a rualpi hmuhter a duh ruangah vate a pel ni ah amah thlun ding in a sawm.\nAn rualvah in tiva pakhat kiangih hramlak thingkung ah a um mi vate pawl cu meithal thawn an kap vivo. An kap ngah mi vate pawl cu tivate sungah an rung tla ttheu. Vate an rung tlak tinte’n ramtawipai’ uico cu tidai parah a va tlan ih vate cu a va sar ttheu. Sunvu in vate an pel ih, tam zet an ngah hnu, siimlam ah an tlung.\nRamtawipa cun tidai parih a uico a tlan turto lai zoh in a rualpa cu a mang a bang zet ding ih, a fak ding tiah sunvute’n a rak hngak. Asinan a rualpa cun an tlun tiang ah uico thu zianghman a rel lo.\nA netnak ah ramtawipa cu a sup aw thei nawn lo ih tlun zin ah, “Tuini ah ka uico thawn pehpar in thil danglam na hmu lo maw?” tiah a sut.\nCutikah a rualpa cun, “Na uico hin danglamnak a nei. Ziangahtile tidai leuh a thiam lo,” tiah a sawn.\nHimi thuanthu hi hnihsuak vek asinan minung tthenkhat ih lungput a tarlang. Mi tthenkhat cun ziangtik hman ah a tthalam ih thlir lo in, tlaksamnak lawng an hmu thiam ttheu. Khua a thim mi lungput kan ti pei.\nNa zuamnak ruangih hlawhtlinnak na ngah can ah a lo lungawipi ding ih na beisei zet mi lak ihsin a lo lungawipi theilotu, lo lungawipinak cang thiamlotu tivek na ton tikah ramtawipai’ rualpa vek a si ti kha va mangsuak ttheu aw.\nCredit: Bama Thein Pe ih “Yay Paw Pay Tae Khwe.”


India In Ralhrang Pawl Rang A Pe – Meifar\nIndia In Ralhrang Pawl Rang A Pe\nFebruary 4, 2022 admin Leitlun 0\nFebruary 3, 2022 ah India in ralhrang pawl hnenah rang 32 a pe ih sun nazi 11 le 12 karlak hrawngah ralhrang pawlin lungawi soparten an va phur. February 12, 2022 ah Min Aung Hlaing in Union Day cu Nay Pyi Daw ah hlunghlai zetin a tuah tum ih cumi hrangah India in rang 32 cu laksawng ah a pe.\nRang pawl an va phur laiah kiangkap khua Tamu ramsung ih internet le phone line pawl an phit thluh. Tualsung mi pakhat in, “Rang cu 32 an si, Tamu ihsin rang pawl cu an phur lo. India-Myanmar ram pahnih rualpi ṭha sinak lilawn ihsin an phurlut. Sun nazi 11 le 12 karlak hrawngah a si.\nMin Aung Hlaing ih tuah dingmi puaipi hrangah laksawng ah an pe. Ram mipi pawlin Democracy cangsuak dingin ral kan do rero laiah India in ralhrang pawl arak tanpi cu kan lungawi lo tuk” a ti.\nRalhrang in Myanmar ramsung thuneihnak an lak hnuah ramsung mipi pawlin harsatna phunphun an tong, sumdawngnak khal a siat thluh. Cutik laiah Min Aung Hlaing in sumpai tam zet cemliam in February 12 ah puaipi a tuah tum rero lai.\nRalhrang Pawlin PDF Pakhat An Kai Ih An Kap Hnuah Nam In An Dawt That


Falam hrang thil phur ṭheutu Truck mawṭaw tumpi cu tu ni tiang a umnak theih a si lo - Falam Online Media\nFalam hrang thil phur ṭheutu Truck mawṭaw tumpi cu tu ni tiang a umnak theih a si lo\nMay 13, 2022 May 13, 2022 Ni Hnem Sung\t0 Comments\nKalay ihsin Falam hrang thil phur ṭheutu Chin Cherry thilphur mawṭaw cu kan dung April thlalai hrawngin a hlo ih tuni tiang a umnak theih a si lo.\nThil tampi phur in Kalay ihsin Falam an pan lai ah Sithar khua kiangah ralhraang ralkap pawl in an kai ih mawṭaw mawngtu le a thluntu pacangno pahnih an that tiah theih a si.\nThuhla felfai theihsuak a si veten ချင်းချယ်ရီ ကလေး-ဖလမ်း ကုန်စည်ပို့ဆောင်ရေး FB cahmai ah “unau vekih kan ruahmi CungCung le CungNi in intansan tiah kan thei ih kan riahsia zet” tiah tarlangin zarhkhat hrawng Chin Cherry gate an phit ding thu an tarlang.\nRalhraang SAC ralkap in mawṭaw mawngtu le a thluntu an that hlei ah cuih ni ihsin an kaihmi Chin Cherry mawṭaw le paisa tamzet man thilri phurmi cu tuini tiang a umnak an thei lo.\nHih thu thawn pehparin ချင်းချယ်ရီ ကလေး-ဖလမ်း ကုန်စည်ပို့ဆောင်ရေး cun May 11 ah a hnuailam bangtukin FB cahmai ah an tarlang.\n“Tuhlan ih vanduainak thil thleng thawn pehparin tuni tiang kan tuarin kan riahsia lai. Zaan mangsia ihsin luat suak thei dingah tuni tiang kan talbuai lai. Duhdawtmi kan unau 2 telin mawṭaw le khual tlawng pawl thilri tampi cu tuni tiang kan sung lan ih kan tuar na zet.”\n“Thilri neitu pawl hnen ah hmatonin siseh, phone thawn khal ngaithiam kan dil thei thluh lo mi par ah poi ti in kan hmasong zet.”\n“Thilri neitu in sunralmi par ah ruatdangnak neiloten hmailam ah kan zuam tlang ding tiih tha in pek mi hin hmasongnak a ti zual ih, sunralmi ruat loin in tuarpimi par ah Pathian in thlawsuah lo pe hram seh.”\n“Phone thawn pehtlaihnak kan nei thei hrih lomi thilri neitu tampi an um lai ih, an hrangah ṭha theibik tuah sak kan zuam rualin mipi riantu gate pakhat kan si theinak dingah thazang in la pi uh………”\nTuhlan ih kan rak tarlang zo mi Original Post (2022, April 16)\nLairawn boruak sosang lai ih that tuar Chin Cherry thilphur mawṭaw mawngtu rualin mawṭaw thluntu pacangno pakhat khal ralhraang SAC ralkap pawl in an that ve tiah kan thei.\nChin Cherry thilphur mawṭaw cu Kalay ihsin Falam lam a pan lai ah ralhraang SAC ralkap pawl in Sithar khua kiang ah an rak kai.\n“Cuih hmun ah mawṭaw mawngtu an that ih meisa thawn an urkaang. Amah rualin mawṭaw thluntu an that bet” tiah tualsungum mipakhat cun thu a theih dan a relfiang.\nThuthang suak pek ahcun mawṭaw mawngtu lawng that tuar vekin an rel ih, mawṭaw thluntu pawl an hlo thluh ti`n thu a um.\nAsinan, ချင်းချယ်ရီ ကလေး-ဖလမ်း ကုန်စည်ပို့ဆောင်ရေး FB cahmai cun unau vekih an ruahmi CungCung le CungNi in intansan tiah an tarlang ih “Cung2 le CungNi in Pathian ṭanghlum ah in colh san ruangah April 15 ihsin thok, zarhkhat hrawng Chin Cherry gate kan phit ding” tiah an tarlang.\nRalhraang SAC ralkap kut tuar Chin Cherry mawṭaw mawngtu cu Congṭhe khuami a si ih an pahnih in innsang fanau nei zo veve an si.\n← RCSS in SAC ralhraang ukhruainak hnuai ah Federal rampi din thei beisei\nLDU in ralhraang MAH sawmnak cohlangtu a sungtel pawl hrem tum →\nTanky kholh tumtu Mizo unau 3 te cu vansiatthlak zetin thawsam in an thi\nAugust 27, 2021 Ni Hnem Sung 0\nThantlang khuasung kahawknak ah amalbik mi 2 an thi\nSeptember 9, 2021 Ni Hnem Sung 0\nSim Dihai khuasenpi in Zinghnam Raal An Do


Min Aung Hlaing in MCIS meeting ah Thuphan Tawmtawhlot a rel | Falam Online Media\nMin Aung Hlaing in MCIS meeting ah Thuphan Tawmtawhlot a rel\nMin Aung Hlaing cun Russia ram ih tuahmi Voi 9nak MCIS (Moscow Conference of International Security 2021) meeting ah thuphan tawmtawhlot a va rel.\nLeitlunhuap humvenawdading relkhawmnak cu hmai phiah fai nakah hmangin “Derthawng in a ciim cuahcomi Myanmar Democracy cu zuam hramhram in kan runsuakmi a si” ti`n Min Aung Hlaing cun Myanmar rampi ukhruai thuneihnak a la mi cu phuahlam hawlin Leitlun mipi hmai ah thuphan tawmtawhlot a rel.\nMCIS meeting hrangah palai thlah thei cingin a mah rori a va tel cu duhsan a nei ding tiah Kawlram boruak rak thlirtu pawl cun an rak rel cia.\nLeitlunhuap ram tamsawn cun Kawlram buainak cu SAC ralhraang mawhphurter in hremnak phunphun thawn hmalaknak an nei laifang a siih cuvek boruak ah ṭanpitu kan nei thotho timi langter duh in meeting a va kaimi a si tiah ramkhel thiamsang pawl cun an rak rel cia.\n— FOM (@FOM66530376) June 23, 2021\nMin Aung Hlaing cu Russia khuapi Moscow ih tuahmi MCIS meeting kai phah in meeting sawmtu Russia Defence Minister Sergey Shoygu thawn khal a hranten thurelnak an nei tlang tiah theih a siih Myanmar hruaitu dinhmun in Russia ram ah a va tlawng nan ropi zetin hmuaknak an tuah sak lo hlei ah Russia President Vladimir Putin khalin a tong hran duhlo tiah theih a si.\n← SAC Ralhraang ih Fake News phuang mi cu mualphothlak zetin a lang suak thluh\nKalaymyo ih Mi 4 That Tuar ṭum Video tawi puut darh →\nKyat Ting 400 zik Eiruk ti`n Kayah ramkulh Chief Minister hnaṭuan in Cawlhter